Anjing kampung Afrika

**Anjing kampung Afrika** ialah kumpulan yang pelbagai secara genetik bagi anjing peribumi yang terdapat di Afrika. Ia diturunkan daripada anjing purba yang tiba di Afrika dari Timur Tengah. Anjing kampung Afrika secara khususnya tidak dibiakbakakan secara formal, tidak seperti anjing lain dari Afrika. Hanya satu yang buat masa ini dipiawaikan, iaitu basenji, sementara yang lain kekal sebagai *[[baka tempatan|landrace]]*, bukan baka berdaftar.

## Asal usul di Timur Tengah

Tinggalan anjing tertua yang ditemukan di Afrika bertarikh 5,900 tahun sebelum kini dan ditemukan di tapak Neolitik Merimde Beni-Salame di Delta Nil, Mesir. Tinggalan tertua seterusnya bertarikh 5,500 tahun sebelum kini dan ditemukan di Esh Shareinab di Sungai Nil di Sudan. Ini mencadangkan bahawa anjing tiba dari Asia pada masa sama dengan biri-biri dan kambing bela jinak. Anjing kemudian bersebar ke utara dan ke selatan ke serata Afrika di samping gembala haiwan ternakan, dengan tinggalan yang ditemukan di tapak-tapak arkeologi yang bertarikh 925–1,055 tahun sebelum kini di Ntusi di Uganda, yang bertarikh 950–1,000 tahun sebelum kini di Kalomo di Zambia, dan kemudian di tapak-tapak di selatan Sungai Limpopo dan ke selatan Afrika.

## Kepelbagaian genetik

Pada tahun 2009, sebuah kajian genetik tentang anjing kampung Afrika mendapati bahawa ini berbeza secara genetik daripada anjing tidak asli dan anjing baka kacuk. Anjing kampung di Afrika ialah mozek yang terdiri daripada anjing asli yang tiba awal-awal di Afrika dan anjing baka kacuk tidak asli. Basenji bergugus dengan anjing peribumi, tetapi anjing pemburu firaun dan anjing belakang permatang Rhodesia sebahagian besarnya berasal usul bukan Afrika.

## ''Landrace''
Terdapat jenis berlainan anjing kampung Afrika:
* **Anjing Afrika Timur**: anjing pemburu dari Kenya, bersaiz besar
* ***Avuvi***: anjing kampung jenis paria dari Ghana dan Togo
* **Anjing Baganda**: anjing pemburu buruan besar mirip *[[lurcher]]* dari Uganda, dinamai sempena bangsa Baganda
* **Anjing Baguirmi**: anjing besar dengan warna *piebald*, dinamai sempena Jabatan Baguirmi di Chad
* **Anjing Cameroon**: anjing pemburu dari Afrika Barat, bersaiz sederhana dan daripada jenis primitif, dengan telinga tegak, tungkai panjang, dan lapis bulu pendek, kerap berwarna *piebald*, dinamai sempena Cameroon
* **Grehaun Sudan**: anjing pemburu kelinci pupus dari Sudan
* ***Hahoawu***: anjing pengawas "bersih" bersaiz sederhana () dari Togo, dengan penglihatan jauh dan lapis bulu berwarna perang kekuning-kuningan atau merah, amat tersesuai terhadap kehidupan bandar, dinamai sempena Sungai Haho
* **Anjing Liberia** (juga dikenali sebagai **terier Liberia**): anjing mirip terier dari Afrika Barat, kecil dan perang kemerah-merahan, dinamai sempena Liberia
* **Anjing Mangbetu**: varian tempatan bagi *nyam nyam* yang dibela oleh bangsa Mangbetu di Republik Demokratik Congo
* **Anjing mencit Afrika Barat**: anjing pemburu tikus kecil () pupus mirip pincer Dobermann, dengan lapis bulu pendek, licin, dan merah
* ***Nyam nyam*** (juga dikenali sebagai **anjing Zande**): anjing pemburu kecil dari Afrika Tengah dengan telinga tegak, ekor melingkar, dan lapis bulu pendek berwarna perang kekuning-kuningan, dianggap serupa atau entah bagaimana berkaitan dengan basenji, dinamai sempena bangsa Zande
* ***Nkita*** (juga dikenali sebagai ***kare***, ***ekuke***): baka anjing kacuk Nigeria langsing, kerap berwarna perang atau sawo matang dengan telinga tegak; ia kerap digunakan oleh petani
* **Anjing pemburu Madagaskar**: anjing pemburu dari Madagaskar
* ***Simaku***: anjing pemburu tikus dari Afrika Selatan, juga digunakan untuk pembersihan laman (dengan mengais sisa), dikembangkan dengan menyilangkan anjing paria dengan terier
* **Anjing Zulu**: anjing pengawal dan anjing pemburu kecil dengan muncung persegi dan lapis bulu perang kekuning-kuningan, dinamai sempena bangsa Zulu

Selain itu, boleh ada pertikaian sama ada baka-baka berikut juga tergolong atau pernah tergolong dalam "anjing kampung Afrika".
* **[[Terier pasir Habsyah|Anjing botak Afrika]]**: anjing botak yang barang kali pupus
* **Anjing botak Mesir**: anjing botak pupus, kerabat terdekat atau mungkin juga baka sama dengan anjing botak Afrika, bersaiz kecil (), dengan telinga terkelepai
* **Grehaun Bishari**: anjing pemburu kelinci dari Sudan, dengan telinga tegak dan ekor melingkar, dinamai sempena bangsa Bishari
* **Grehaun Dinka**: anjing pemburu paria mirip grehaun dari Sudan, daripada jenis lebih kasar berbanding dengan baka Sudan lain, dengan lapis bulu pendek perang kekuning-kuningan, dinamai sempena bangsa Dinka
* **Grehaun Shilluk** (juga dikenali sebagai **anjing Shilluk**): anjing pemburu antelop dengan tubuh tegap dan telinga separa tegak (terlipat), biasanya berwarna merah dengan topeng hitam, dinamai sempena bangsa Shilluk
* **Grehaun Zanzibar** (juga dikenali sebagai **anjing Zanzibar**): anjing pemburu besar () dari Zanzibar, dengan telinga tegak, tubuh tegap, dan warna merah-putih, dipercayai dikembangkan dengan menyilangkan *[[saluki]]* dengan anjing paria

## Lihat juga
* *[[Africanis]]*
* Anjing bebas merantau
* Basenji

## Rujukan